213 



Indflydelse paa Varigbeden af deres Skjønhed, og man 

 har Exempler paa, at Perler have kimnet holde sig længe 

 uforandrede ; saaledes har man ved Udgravningerne i 

 Pompeji fundet Kvindesmykker med smukke ubeskadigede 

 Perler. Syrer angribe dem let , og det fortælles om 

 Kleopatra, at hun for at overgaae Antonius i Ødselhed 

 opløste en uhyre kostbar Perle i Eddike og drak den ud, 

 — en Historie, som dog bliver noget usandsynlig derved, 

 at Eddike kun meget langsomt formaaer at opløse en 

 nogenlunde stor Perle. Man har ogsaa villet benytte 

 denne Egenskab til at opfriske gamle Perler ved at lade 

 Høns sluge dem, for at Syren i deres Mave skulde paa- 

 virke Overfladen. 



Det er naturligt, at man paa Grund af Perlernes 

 Kostbarhed har bestræbt sig for at finde Midler til at 

 forøge Fiskeriets Udbytte, ligesom man ogsaa har søgt at 

 gjøre Fangsten lettere, i hvilket Øiemed man har forsøgt 

 at anbringe Muslingerne paa bekvemmere Steder; men 

 for Havperlemuslingens Vedkommende , hvor det især 

 maatte være af Vigtighed, har dette ikke villet lykkes. 

 Man har stræbt at bevæge Muslingerne til at frembringe 

 flere Perler og dertil foreslaaet forskjellige Fremgangs- 

 maader; i denne Henseende bhver den rigtige Erkjendelse 

 af Perlernes Dannelsesmaade og af de Forhold, som for- 

 anledige deres Tilblivelse, af særdeles Betydning. 



Den almindeligste Mening har længe været den, at 

 Perlerne maatte betragtes som sygelige Dannelser (Con- 

 crementer) i Lighed med Steendannelser i andre Dyr; 

 men en Proces, som her specielt kommer i Betragtning, 

 er Muslingernes normale Skaldannelse , saa at Perlerne 

 nærmest maae ansees som opstaaede ved en Virksomhed 

 af Kappen, der egentUg ikke kan kaldes sygelig, men 



15 



